smcproject/ml-wiki-sentences huggingface dataset:
യേശുവിന്റെ മാതിരിയുള്ള മരണം സ്വീകരിക്കാൻ അദ്ദേഹത്തിന്റെ വിനീതത്ത്വം അനുവദിക്കാതിരുന്നതുകൊണ്ടാണ് തലകീഴായി കുരിശിൽ തറക്കപ്പെടാൻ ആഗ്രഹം പ്രകടിപ്പിച്ചതത്രെ.
ശ്ലീഹന്മാർ പത്രോസ് ശ്ലീഹാ അന്ത്രയോസ് ശ്ലീഹാ സെബദിപുത്രനായ യാക്കോബ് ശ്ലീഹാ യോഹന്നാൻ ശ്ലീഹാ ഫിലിപ്പോസ് ശ്ലീഹാ ബർത്തലോമിയോ ശ്ലീഹാ തോമാ ശ്ലീഹാ മത്തായി ശ്ലീഹാ ഹെൽപ്പൈയുടെ (അല്ഫായിയുടെ) പുത്രനായ യാക്കോബ് ശ്ലീഹാ യൂദാ ശ്ലീഹാ കനാന്യനായ ശീമോൻ ശ്ലീഹാ മത്ഥിയാസ് ശ്ലീഹാ ( യൂദാ ഇസ്ക്കറിയോത്തായ്ക്ക് പകരം തെരഞ്ഞെടുക്കപ്പെട്ടു.) This box: view talk edit അവലംബം Saint Peter എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1 2 ↑ ↑ ↑ കെ. പി. അപ്പന്റെ ‍ബൈബിൾ വെളിച്ചത്തിന്റെ കവചം എന്ന ഗ്രന്ഥത്തിലെ, വിളിക്കപ്പെട്ടവരുടെ കുരിശ് എന്ന ലേഖനം
മുച്ചിലോട്ടു ഭഗവതി (തെയ്യം)
ഉത്തര മലബാറിൽ കെട്ടിയാടപ്പെടാറുള്ള തെയ്യങ്ങളിൽ വാണിയ സമുദായക്കാരുടെ കുല ദേവതയാണ്‌ മുച്ചിലോട്ട് ഭഗവതി .
മുച്ചിലോട്ട് ഭഗവതി
ഏറെ ലാവണ്യമുള്ള തെയ്യമാണ് മുച്ചിലോട്ടു ഭഗവതി.
ഭഗവതിയുടെ മുഖമെഴുത്തിന് കുറ്റിശംഖും പ്രാക്കും എന്നാണ് പറയുന്നത്.
സാത്വിക ആയതിനാൽ ചടുലമായ ചലനവും വാക്കും ഈ തെയ്യത്തിനില്ല.
സർവാലങ്കാര ഭൂഷിതയായി, സുന്ദരിയായി നവവധു പോലെയാണ് ഈ തെയ്യം.
നിത്യ കന്യകയായ ദേവിയുടെ താലികെട്ടാണ് പെരുങ്കളിയാട്ടം .
12 വർഷം കൂടുമ്പോഴാണ് പെരുങ്കളിയാട്ടം നടത്തുന്നത്.
പരാശക്തിയുടെ അവതാരമായ ബ്രാഹ്മണ കന്യകയായി ഭൂമിയിൽ ജനിച്ച ദേവി ചെറു പ്രായത്തിൽ തന്നെ അറിവുകൊണ്ട് വിജയം നേടുകയും എന്നാൽ അതിൽ അസൂയയും കലിയും പൂണ്ട പുരുഷ മേധാവിത്വം അപവാദ പ്രചരണം നടത്തി ഭ്രഷ്ട് കൽപ്പിച്ചപ്പോൾ  അപമാനഭാരത്താൽ അഗ്നിയിൽ സീതാ ദേവിയെ പോലെ ജീവൻ ഹോമിച്ച വിദ്യാസമ്പന്നയായ ബ്രാഹ്മണ കന്യകയാണ് മുച്ചിലോട്ടു ഭഗവതി.
മുച്ചിലോട്ടു ഭഗവതിയെ മുച്ചിലോട്ടച്ചിയെന്നും, മുച്ചിലോട്ടമ്മയെന്നും, മുച്ചിലോട്ട് പോതിയെന്നും വിളിക്കാറുണ്ട്.
മറ്റു പരദേവതമാർക്കു  ഉത്സവാഘോഷങ്ങളായി കോലം കെട്ടി കളിയാട്ടങ്ങൾ നടത്തി വരുന്നത് പോലെ തനിക്കും വേണമെന്ന് മുച്ചിലോട്ട് ഭഗവതിയും തീരുമാനിച്ചു.
മുച്ചിലോട്ട്‌ പടനായർ ക്കും കോലത്തുനാട്‌ ഭരിച്ച കോലത്തിരി തമ്പുരാനും തന്റെ ആഗ്രഹം സ്വപ്ന രൂപത്തിൽ ഉണർത്തിച്ച പ്രകാരമാണ് മാന്ത്രിക പണ്ഡിതന്മാരായ ബ്രാഹ്മണർ ചിട്ടപ്പെടുത്തിയ (പടിത്തരവും  പട്ടോലചാർത്തും) അനുസരിച്ചു കരിവെള്ളൂർ മുച്ചിലോട്ടു കാവിൽ മുച്ചിലോട്ടു ഭഗവതിയുടെ കോലം കെട്ടിയാടുന്നത് അക്കാലത്തെ മാന്ത്രികനും മായാജാലക്കാരനുമായിരുന്ന മണക്കാടൻ ഗുരുക്കളാണ് മുച്ചിലോട്ടു ഭഗവതിയുടെ കോലം രൂപകല്പന ചെയ്‌തു കെട്ടിയാടിയതു.
പെരുവണ്ണാൻ സമുദായത്തിൽ പെട്ട അദ്ദേഹത്തിന്റെ പിന്മുറക്കാർ തന്നെ ആണ് ഇന്നും അതു ചൈയ്യുന്നതു രണ്ട് കോലങ്ങൾ ഒരേ സമയം കെട്ടിയാടുന്ന പയ്യന്നൂരിലെ പൂന്തുരുത്തി മുച്ചിലോട്ടു കാവിൽ ഒരു കോലം കെട്ടാനുള്ള അധികാരവും അവകാശവും അഞ്ഞൂറ്റാനാണ്   രണ്ടുപേരും തിരുമുടി വെക്കട്ടെ രണ്ടുപേരെയും എനിക്കു വേണം എന്ന തമ്പുരാട്ടിയുടെ ഹിതം പ്രാശ്നികമായി ചിന്തിപ്പിച്ചപ്പോഴുണ്ടായ തീരുമാനപ്രകാരമാണ് അതു ചെയ്യുന്നത് എന്ന് പറയപ്പെടുന്നു.
ശ്രീ മുച്ചിലോട്ടു ഭഗവതിയുടെ രൂപ ഘടന ബ്രഹ്മാണ്ഡ കഠാഹമായിട്ടാണ് മണക്കാടൻ ഗുരുക്കൾ സങ്കല്പിച്ചിട്ടുള്ളത്.
മൂന്ന് ഘടകങ്ങൾ ആയിട്ട്.
ഒന്ന് സമുദ്രം .
രണ്ട് ഭൂമി .
മൂന്ന് ആകാശം .
ആകാശത്തിൽ മഴവില്ല് വളഞ്ഞ രീതിയിൽ കാണുന്നത് പോലെയാണ് ഭഗവതിയുടെ തിരുമുടി സങ്കല്പിച്ചിട്ടുള്ളത്.
തിരുമുടി ആകാശമായും ദേഹം ഭൂമിയായും.
ഉടയാടകൾ സമുദ്രമായും ആണ് സങ്കല്പം.
മഴപെയ്യുന്ന സങ്കല്പമായിട്ടാണ് തിരുമുടിയിൽ കാണുന്ന ചെക്കിമാല.
സൂര്യനെയും ചന്ദ്രനെയും നക്ഷത്രങ്ങളെയും ആണ് ഉടയാടയിൽ അലങ്കരിച്ചു കാണുന്ന ചന്ദ്രകലകൾ.
തിരുമുടിയിൽ കാണുന്ന സൂര്യന്റെയും ചന്ദ്രന്റെയും നക്ഷത്രങ്ങളുടെയും നിഴലുകൾ വെള്ളത്തിൽ കാണുന്നതായാണ് സങ്കല്പം.
ഉടയുടെ പിൻഭാഗത്തു കാണുന്ന വസ്ത്രം താമരയെയും പുഷ്പത്തെയും സങ്കൽപിച്ചുള്ളതാണ്.
സമുദ്രത്തിൽ (വെള്ളത്തിൽ) താമരയിൽ എട്ടു കൈകളോട് കൂടി ഇരുന്നുകൊണ്ട് രണ്ട് ദീപയഷ്ടികൾ ത്രികയ്‌കകളിൽ പിടിച്ച് മൂകതയിലും ആന്ധതയിലും അലസതയിലും തപ്പിത്തിരിയുന്ന ജീവജാലകൾക്കു വെളിച്ചം (ഞാനവിജ്ഞാനങ്ങൾ) നൽകികൊണ്ട് ശത്രു നിഗ്രഹം ചെയ്യുവാൻ മറ്റു കൈയ്കളിൽ ഘേടക വാളും ചെറു പരിചയും പിടിച്ചുകൊണ്ടും കയ്യിൽ അന്നപൂർണേശ്വരിയായി മുറവും ത്രിശൂലവും പിടിച്ചു കൊണ്ടും മറ്റൊരുകയ്യിൽ മനുഷ്യന് വന്നുചേരുന്ന തൊണ്ണൂറു മഹാവ്യാധിയും അകറ്റുവാൻ കനക രത്ന പൊടി എടുത്തുകൊണ്ടും അഭയ ദാന തല്പരയായി അനുഗ്രഹിച്ചു കൊണ്ടും നില്കുന്നതായാണ് രൂപകല്പന ചെയ്തിട്ടുള്ളത്.
സൃഷ്ടി, സ്ഥിതി, സംഹാര രൂപിണിയായി ബ്രാഹ്മ വൈഷ്‌ണ ശൈവ ഭാവങ്ങളുടെ സമാദരണീയമായ സങ്കല്പം തിരുമുടിയിലും കാണാം.
തിരുമുടിയിൽ കാണുന്ന സ്വർണവർണ്ണം മഹാലക്ഷ്മിയായും വെളുത്തവർണ്ണം സരസ്വതിയായും കറുപ്പുവർണ്ണം മഹാകാളിയായും സങ്കല്പിച്ചുകൊണ്ടുള്ളതാണ്.
ഇടയിൽ കാണുന്ന സർപ്പങ്ങളിൽ വലത് ഭാഗത്തേക്ക്‌ ശ്രീ അനന്തനും ഇടതു ഭാഗത്തേക്ക്‌ കാർക്കോടകനുമാണ്.
ശുംഭനിശുഭൻമാരുടെ വധത്തിനു ചെല്ലുന്ന സമയത്തു എല്ലാ ദേവന്മാരും അവരുടെ ആയുധവും ശക്തിയും കൊടുത്തപ്പോൾ ശ്രീ പരമേശ്വരൻ രണ്ടു വില്ലായി കൊടുത്തതാണ് ഈ രണ്ട് സർപ്പങ്ങളും.
ഇവയെല്ലാം ശത്രു സംഹാര ഭാവങ്ങളായി കാണുന്നു.
ഭഗവതിയുടെ തോറ്റം പാട്ടുകളിൽ ഈ രൂപവർണ്ണന കേൾകാം
രണ്ടു രീതിയിൽ ചരിത്രമുണ്ട്.
1) ഐതിഹ്യം 2) തോറ്റം പാട്ട് ഐതിഹ്യം
പെരിഞ്ചെല്ലൂർ (ഇപ്പോഴത്തെ തളിപ്പറമ്പ് ) ഗ്രാമത്തിലെ ഒരു ബ്രാഹ്മണകന്യക എഴുത്തു പള്ളിക്കൂടത്തിൽ വച്ച് നടന്ന വാദപ്രതിവാദത്തിൽ പ്രഗല്ഭരെ തോൽപ്പിച്ചു.
രസങ്ങളിൽ വെച്ച് കാമരസവും, വേദനകളിൽ പ്രസവവേദനയുമാണ് അനുഭവങ്ങളിൽ മികച്ചതെന്നു സമർത്ഥിച്ചു.
ഒരു കന്യകയുടെ ഇത്തരം അറിവിൽ സംശയിച്ചവർ അവൾ‍ക്കെതിരെ അപവാദപ്രചരണം നടത്തി ഭ്രഷ്ട് കൽപ്പിച്ച് പുറത്താക്കി.
അപമാനിതയായ ആ കന്യക വടക്കോട്ട് നടന്ന് കരിവെള്ളൂരെത്തി കരിവെള്ളൂരപ്പനെയും, ദയരമംഗലത്ത് ഭഗവതിയെയും കണ്ട് വണങ്ങി തന്റെ സങ്കടം അറിയിച്ച് മനമുരുകി പ്രാർത്ഥിച്ചു.
തന്റെ നിരപരാധിത്വം തെളിയിക്കാൻ സ്വയം അഗ്നികുണ്ഡമൊ രുക്കി ആത്മത്യാഗം ചെയ്യാൻ തീരുമാനിച്ചു.
ദയരമംഗലം ക്ഷേത്രത്തിലേക്ക്‌ എണ്ണയുമായി ആ വഴി പോയ മുച്ചിലോട്ട്‌ പടനായർ (വാണിയ സമുദായത്തിൽ പെട്ടയാൾ) തീയിലേക്ക് എണ്ണ ഒഴിക്കുവാൻ ആവശ്യപ്പെട്ടു.
ആവളുടെ വാക്കുകൾ കേട്ട് അമ്പരന്ന മുച്ചിലോട്ട്‌ പടനായർ എണ്ണ മുഴുവൻ തീയിലേക്കൊഴിച്ചു.
അങ്ങനെ അഗ്നിപ്രവേശം ചെയ്ത് ആ സതീരത്നം തന്റെ ആത്മപരിശുദ്ധി തെളിയിച്ചു.
ഒഴിഞ്ഞ പാത്രവുമായി വീട്ടിൽ വന്ന മുച്ചിലോടൻ കണ്ടത് പാത്രം നിറയെ എണ്ണ നിറഞ്ഞതായാണ്.
ആത്മാഹുതി ചെയ്ത കന്യക കരിവെള്ളൂരപ്പന്റെയും, ദയരമംഗലത്തു ഭഗവതിയുടെയും അനുഗ്രഹത്താൽ ഭഗവതിയായി മാറിയെന്നും മുച്ചിലോടന് മനസ്സിലാവുകയും തന്റെ കുലപരദേവയായി കണ്ട് ആരാധിക്കുവാൻ തുടങ്ങുകയും ചെയ്തു.
അങ്ങനെയാണ് ബ്രഹ്മണകന്യക മുച്ചിലോട്ടു ഭഗവതിയായി മാറിയത്.
വിവിധ സ്ഥലങ്ങളിൽ മുച്ചിലോട്ടു ഭഗവതിയുടെ സാന്നിദ്ധ്യമുണ്ടാവുകയും, തന്റെ ശക്തി തെളിയിക്കുകയും ചെയ്യുകയുണ്ടായി എന്നു വിശ്വസിക്കപ്പെടുന്നു.
തോറ്റം പാട്ട് മാത്രം തെളിവാക്കുകയാണെങ്കിൽ ദൈവം ബ്രാഹ്മണ കന്യകയാണെന്ന് ഉറപ്പിക്കാനാവില്ല.
ഐതിഹ്യത്തിൽ മാത്രമാണ്‌ ബ്രാഹ്മണകന്യകയുടെ കഥപറയുന്നത്.
ഞാൻ എൻ്റേതെന്ന സ്വർത്ഥതമായ ജീവിതത്തിൽ കുടുംബവും വീടും നാടും നഷ്ടമായ് ജീവത്യാഗം ചെയ്യാൻ നോക്കവേ സുരഥനും വൈശ്യനും മുന്നിൽ പ്രത്യക്ഷപെട്ടു ആദിപരാശക്തി അവർക്ക് ജീവിത സത്യങ്ങൾ പകർന്ന് മോക്ഷമേകിയ ഭുവനമാതാവ് കലിയുഗത്തിൽ അവതരിച്ചെത്രെ സുരഥനായ് പനക്കാച്ചേരിനമ്പി വൈശ്യനായ് പടനായകൻ എന്നിവരും മുച്ചിലോട്ട് പട്ടോലയിൽ ഇടം നേടി.
തേത്രായുഗത്തിൽ ശ്രീരാമ പത്‌നിയായ സീതയായ്, ദ്വാപരയുഗത്തിൽ കൃഷ്ണ സോദരിയായ മായദേവിയും, വിശ്വാമിത്ര മഹർഷിക്ക് മുന്നിൽ പ്രത്യക്ഷപെട്ട ഗായത്രി ദേവിയുമാണ് മുച്ചിലോട്ട് ഭഗവതി.
1008 ദീപിക കോലുള്ള ശ്രീ കൈലാസ ഹോമാഗ്‌നിയിൽ മഹാദേവന്റെ തൃക്കണ്ണ് പതിഞ്ഞപ്പോൾ കനകാംബരയായി ഭുവനമാതാവ് ഉൽഭൂതയായി.
സർവ്വായുധങ്ങൾ വരമരുളി ശിവശങ്കരൻ.
ഒറ്റത്തണ്ടേനാകുന്ന തേരിലൂടെ മാനവലോകത്ത് ഒരുനൂലിടവഴിയിലൂടെ പെരിഞ്ചെല്ലൂരിൽ തേരിറങ്ങി.
തെക്ക് നിന്ന് വടക്കോട്ട് യാത്രതുടർന്നു.
കുളിർത്തോരു പടി യും പടിപ്പുരയും കണ്ട് മോഹിച്ച് ഭുവനിമാതാവ് പടനായരുടെ ഗംഗയെന്ന മണികിണറി ലിറങ്ങി തണ്ണീർദാഹം തീർക്കവേ നീരെടുക്കാൻ വന്ന അദ്ദേഹത്തിന്റെറ പത്‌നി കിണറ്റിൽ വിസ്മയംകണ്ടു.
ഈ കാര്യം പടനായകരോട് പറയുന്നു.
അദദേഹം വന്നു നോക്കിയെങ്കിലും യാതൊന്നും കണ്ടില്ല.
പിറ്റേ ദിവസം നിത്യം കണികാണുന്ന കരിമ്പന വാടി കരിഞ്ഞത് കണ്ടു.
അത് മുറിച്ച് 12 വില്ലാക്കി.11 ചെത്തിച്ചാരി .12 മത്തെ വില്ല് ഉയർന്നില്ല.
അങ്ങനെയൊരു ദൈവമുണ്ടെങ്കിൽ ഈ വില്ലിൽ തന്റെയൊപ്പം വരട്ടെ എന്ന് പറഞ്ഞതും പക്ഷി പോലെ പറക്കുകയും പവിഴം പോലെ തിളങ്ങുകയും ചെയ്തു പള്ളി വില്ല്.
പടനായർ പടിഞ്ഞാറ്റയിൽ കുടിയിരുത്തി.
വീണ്ടും ഭുവന മാതാവ് ദയരമംഗലത്ത് യാത്ര തുടർന്നു.
അവിടുത്തെ സർവ്വകാര്യത്തിനും നിലനിന്ന് ദയരമംഗലത്തമ്മയുടെ സംപ്രീതി പിടിച്ച് പറ്റി.
ഉറച്ച സ്ഥാനത്തിനായും കളിയാട്ടമെന്ന കല്ല്യാണവും കൽപിച്ചു ദയരമംഗലത്ത് ഭഗവതി.
അതിനുള്ള തയ്യാറെടുപ്പ് തുടരവേ കരിവെള്ളൂരിലെ മുച്ചിലോട്ട് ഊരാളൻ അവിടെയെത്തി പെട്ടു.
ആ മഹാ മനസ്‌കന്ററ ഭക്തി വിശ്വാസത്തിൻ ദയരമംഗലത്ത് ഭഗവതിയുടെ ആശ്ശിസോടെ കരിവെള്ളൂരിൽ പനക്കാച്ചേരി നമ്പിയുടെ ഭൂമിയിൽ മുച്ചിലോട്ട് ഭഗവതി കുടിയിരുന്നു എന്നാണ് പട്ടോലയിൽ ഉള്ളത്.
തുടർന്ന് 115 മുച്ചിലോട്ട് കാവുകളുണ്ടായി.
തിരുമുടി - വട്ടമുടി വാണിയ സമുദായം
വാണിയസമുദായക്കാർ തങ്ങളുടെ കുലദേവതയായി ആരാധിക്കുന്നത് മുച്ചിലോട്ട് ഭഗവതിയെയാണ്.
ഉത്തരകേരളത്തിലെ വാണിയസമുദായം ഒൻപതില്ലക്കാരാണ് .
തെയ്യം ഇവരെ "ഒമ്പതില്ലേ"(ഒൻപതില്ലമേ)  എന്നാണ്‌ അഭിസംബോധന ചെയ്യുന്നത്.
ഈ ഒമ്പതില്ലക്കാർക്ക് പതിനാല്‌ കഴകവും (പെരുംകാവു സ്ഥാനം) പതിനെട്ടു സ്ഥാനവും (ദേശത്തിലെ കാവ്) ഉണ്ട്.
ഒമ്പതില്ലക്കാരിൽ തച്ചോറൻ രണ്ടിടത്തും നരൂർ, പള്ളിക്കര മുമ്മൂന്ന് കഴകങ്ങളിലും വ്യാപിച്ചിരിക്കുന്നു.
മുച്ചിലോട്ട് കാവുകൾ
കാസർഗോഡ് മുതൽ പാനൂർ വരെ 18 പ്രധാന മുച്ചിലോട്ടുകാവുകൾ ഉണ്ട്.
“ആദി മുച്ചിലോട്ട്” എന്ന നിലയിൽ ഏറ്റവും പ്രാധാന്യം കരിവെള്ളൂർ മുച്ചിലോട്ടിനാണ്.
മുച്ചിലോട്ടുകാവുകളിലെ കളിയാട്ട സമയത്ത് അന്നദാനത്തിന് വളരെ പ്രാധാന്യമുണ്ട്.
മുച്ചിലോട്ട് ഭഗവതിയൂടെ പ്രാചീന സങ്കേതങ്ങളായി തെയ്യം മുൻപുസ്ഥാനവാചാലിൽ അനുസ്മരിക്കുന്ന ഏഴ് കാവുകൾ - കരിവെള്ളൂർ - ഉത്ഭവസ്ഥാനം തൃക്കരിപ്പൂർ കോറോം - പയ്യന്നൂർ കൊട്ടില - പഴയങ്ങാടി കവിണിശ്ശേരി - ചെറുകുന്ന് വളപട്ടണം - പുതിയതെരു നമ്പ്രം - മയ്യിൽ മറ്റു മുച്ചിലോട്ട് കാവുകൾ കോലാവിൽ മുച്ചിലോട്ടു ഭഗവതി ക്ഷേത്രം നീലേശ്വരം പുതുക്കൈ മുച്ചിലോട്ടു ഭഗവതി ക്ഷേത്രം പെരുദണ മുച്ചിലോട്ടു ഭഗവതി ക്ഷേത്രം അതിയടം മുച്ചിലോട്ടു ഭഗവതി ക്ഷേത്രം അണിയേരി മുച്ചിലോട്ടു ഭഗവതി ക്ഷേത്രം അരീകൂളങ്ങര മുച്ചിലോട്ടു ഭഗവതി ക്ഷേത്രം ആറ്റടപ്പ മുച്ചിലോട്ടു ഭഗവതി ക്ഷേത്രം ആറളം മുച്ചിലോട്ടു ഭഗവതി ക്ഷേത്രം ഇടക്കേപ്പുറം മുച്ചിലോട്ടു ഭഗവതി ക്ഷേത്രം മാടായി മുച്ചിലോട്ടു ഭഗവതി ക്ഷേത്രം കുഞ്ഞിമംഗലം മുച്ചിലോട്ടു ഭഗവതി ക്ഷേത്രം പൂന്തുരുത്തി മുച്ചിലോട്ടു ഭഗവതി ക്ഷേത്രം കൊക്കാട് മുച്ചിലോട്ടു ഭഗവതി ക്ഷേത്രം ഇല്ലുംമൂല മുച്ചിലോട്ടു ഭഗവതി ക്ഷേത്രം ഉളിയിൽ മുച്ചിലോട്ടു ഭഗവതി ക്ഷേത്രം എരമം മുച്ചിലോട്ടു ഭഗവതി ക്ഷേത്രം എളബാറ മുച്ചിലോട്ടു ഭഗവതി ക്ഷേത്രം എളകൂഴി മുച്ചിലോട്ടു ഭഗവതി ക്ഷേത്രം കടന്നപ്പളി മുച്ചിലോട്ടു ഭഗവതി ക്ഷേത്രം കല്ല്യാട് മുച്ചിലോട്ടു ഭഗവതി ക്ഷേത്രം കൂവേരി ശ്രീ മുച്ചിലോട്ട് ഭഗവതി ക്ഷേത്രം കടമ്പൂര് മുച്ചിലോട്ടു ഭഗവതി ക്ഷേത്രം കൂറ്റേരി മുച്ചിലോട്ടു ഭഗവതി ക്ഷേത്രം കണ്ടനാർപ്പൊയിൽ മുച്ചിലോട്ടു ഭഗവതി ക്ഷേത്രം കല്ലുര് മുച്ചിലോട്ടു ഭഗവതി ക്ഷേത്രം കക്കോടത്ത് മുച്ചിലോട്ടു ഭഗവതി ക്ഷേത്രം കരിപ്പോടി മുച്ചിലോട്ടു ഭഗവതി ക്ഷേത്രം കല്ല്യാൽ മുച്ചിലോട്ടു ഭഗവതി ക്ഷേത്രം പടിയൂർ ശ്രീ മുച്ചിലോട്ടു ഭഗവതി ക്ഷേത്രം പഴയിടത്ത് മുച്ചിലോട്ടു ഭഗവതി ക്ഷേത്രം വെളുത്തകുന്നത്ത് മുച്ചിലോട്ടു ഭഗവതി ക്ഷേത്രം രാമത്ത് പുതിയ കാവ് മുച്ചിലോട്ടു ഭഗവതി ക്ഷേത്രം പാതിരിയാട്‌ പോതിയോടം മുച്ചിലോട്ട് കൈതേരിപ്പൊയിൽ കാഞ്ഞിരാട്ടു മുച്ചിലോട്ടു ഭഗവതി ക്ഷേത്രം കീഴാറ്റൂർ മുച്ചിലോട്ട് ഭഗവതി ക്ഷേത്രം
കാസർകോട് ജില്ലയിലെ പെരുദണ മുതൽ വടകരയിലെ വൈക്കലശ്ശേരി വരെ 113ഓളം മുച്ചിലോട്ട് കാവുകളുണ്ട്.
1 2 തെയ്യം-ഡോ.
എം.വി. വിഷ്ണു നമ്പൂതിരി കേരള ഭാഷാ ഇൻസ്റ്റിറ്റ്യൂട്ട് പ്രസിദ്ധീകരണം ISBN:81-7638-566-2 ↑ മാതൃഭൂമി കാഴ്ച സപ്ലിമെന്റ് 16 നവംബർ 2010
അന്ത്യോഖ്യാ പാത്രിയർക്കീസ് ഇംഗ്ലീഷ് വിലാസം https://ml.wikipedia.org/wiki/Patriarch_of_Antioch
അന്ത്യോഖ്യയിലെ മെത്രാപ്പൊലീത്ത പരമ്പരാഗതമായി വഹിക്കുന്ന സ്ഥാനപ്പേരാണ് അന്ത്യോഖ്യാ പാത്രിയർക്കീസ് .
സാധാരണഗതിയിൽ അന്ത്യോഖ്യയുടെയും കിഴക്കൊക്കെയുടെയും പാത്രിയർക്കീസ് ( ഇംഗ്ലീഷ് : Patriarch of Antioch and All the East ) എന്നും ഇത് അറിയപ്പെടുന്നു.
ഔദ്യോഗിക ശീർഷകത്തിലെ "കിഴക്കൊക്കെയും"  സൂചിപ്പിക്കുന്നത് റോമാ സാമ്രാജ്യത്തിലെ മഹാപ്രവിശ്യയായിരുന്ന കിഴക്ക് ഡയോസിസിനെ ആണ്.
ആദ്യ നൂറ്റാണ്ടുകളിലെ പ്രമുഖ യഹൂദേതര ക്രൈസ്തവസമൂഹങ്ങളിലൊന്ന് എന്ന നിലയിൽ അന്ത്യോഖ്യാ പാത്രിയർക്കീസിനു പ്രമുഖമായ ഒരു സ്ഥാനം പുരാതന ക്രൈസ്തവ ചരിത്രത്തിൽ ഉണ്ട്.
അന്ത്യോഖ്യയിലെ ആദ്യ പാത്രിയർക്കീസ് ആയി വിശേഷിപ്പിക്കപ്പെടുന്ന പത്രോസ് ശ്ലീഹാ മുതൽ ഇന്നു വരെ ഈ സ്ഥാനത്തിന്റെ പിന്തുടർച്ച നിലനിൽക്കുന്നു.
നാലാം നൂറ്റാണ്ടുമുതൽ റോമാ സാമ്രാജ്യത്തിലെ ക്രൈസ്തവ സഭയിലെ പ്രധാധ സഭാനേതാക്കളിൽ അന്ത്യോഖ്യൻ പാത്രിയർക്കീസും എണ്ണപ്പെട്ടു.
നിലവിൽ സുറിയാനി ഓർത്തഡോക്സ് സഭ , അന്ത്യോഖ്യൻ ഗ്രീക്ക് ഓർത്തഡോക്സ് സഭ , മാറോനായ സുറിയാനി സഭ , സുറിയാനി കത്തോലിക്കാ സഭ , മൽക്കായ ഗ്രീക്ക് കത്തോലിക്കാ സഭ എന്നീ സഭകളുടെ അദ്ധ്യക്ഷന്മാർ ഈ പദവിപ്പേരിൽ അറിയപ്പെടുന്നു.
കുരിശുയുദ്ധങ്ങളുടെ കാലത്ത് ലത്തീൻ കത്തോലിക്ക സഭയുടെ പ്രതിനിധിയായ ഒരു അന്ത്യോഖ്യാ പാത്രിയർക്കീസും ഉണ്ടായിരുന്നു.
ഈ സഭകളിൽ സിറിയൻ ഓർത്തഡോക്സ് സഭയുടെ പാത്രിയർക്കീസ് മാത്രമാണ് സാർവത്രിക സഭയുടെ തലവൻ എന്ന നിലയിൽ അറിയപ്പെടുന്നത്.
മറ്റുള്ള അന്ത്യോഖ്യൻ പാത്രിയർക്കീസുമാർ ഗ്രീക്ക് ഓർത്തഡോക്സ് സഭയുടെയോ മൂന്ന് പൗരസ്ത്യ കത്തോലിക്കാ സഭകളുടെയോ ആണ്.
പുരാതന സിറിയയിലെ ഒരു പ്രധാന പട്ടണമായിരുന്നു അന്ത്യോഖ്യ.
യേശുക്രിസ്തുവിന്റെ അനുയായികളെ ക്രിസ്ത്യാനികൾ എന്ന് വിളിക്കാൻ തുടങ്ങിയത് ഈ നഗരത്തിലെ പൗരന്മാരാണ്.
അന്ത്യോഖ്യാ സഭയുടെ ആദ്യത്തെ ബിഷപ്പ് വിശുദ്ധ പത്രോസ് ആണെന്നു വിശ്വസിക്കപ്പെടുന്നു.
പത്രോസ് പില്ക്കാലത്ത് റോമിലേക്ക് പോയി അവിടത്തെ ബിഷപ്പ് ആയും അറിയപ്പെട്ടു.
4ാം നൂറ്റാണ്ടിലെ ഒന്നാം നിഖ്യാ സൂനഹദോസിനും ക്രിസ്തുമതം റോമാസാമ്രാജ്യത്തിന്റെ ഔദ്യോഗിക മതമായതിനെയും തുടർന്ന് സാമ്രാജ്യത്തിലെ പ്രമുഖ നഗരങ്ങളായ റോം , അലക്സാൻഡ്രിയ , അന്ത്യോഖ്യാ എന്നിവിടങ്ങളിലും പില്ക്കാലത്ത് പൗരസ്ത്യ റോമാ സാമ്രാജ്യത്തിന്റെ ആസ്ഥാനമായ കോൺസ്റ്റാന്റിനോപ്പിളിലും ക്രൈസ്തവരുടെ വിശുദ്ധ നഗരമായ ജെറുസലേമിലും ഉള്ള മേല്പട്ടക്കാർക്ക് സഭാ ഭരണത്തിന് സവിശേഷ അധികാരങ്ങൾ അനുവദിക്കപ്പെട്ടു.
ആറാം നൂറ്റാണ്ടിൽ ഈ പദവിക്ക് പാത്രിയർക്കീസ് എന്ന പേര് ലഭിച്ച്.
5-ആം നൂറ്റാണ്ടിലെ ക്രിസ്തുശാസ്ത്ര വിവാദങ്ങളെ തുടർന്ന് വിളിച്ചു ചേർക്കപ്പെട്ട എഫേസൂസ് സൂനഹദോസ് , രണ്ടാം എഫേസൂസ് സൂനഹദോസ് , കൽക്കെദോൻ സൂനഹദോസ് എന്നീ സഭാനേതൃയോഗങ്ങളിൽ പാത്രിയർക്കീസുമാർ തമ്മിൽ അഭിപ്രായ ഭിന്നത രൂപപ്പെട്ടു.
തുടർന്ന് ഈ അഞ്ച് പ്രധാന പാത്രിയർക്കാ സിംഹാസനങ്ങൾ രണ്ട് വിഭാഗങ്ങളിലായി.
റോമും കോൺസ്റ്റാന്റിനോപ്പിളും ഒരുവശത്തും അലക്സാൻഡ്രിയ മറുവശത്തും.
ഇതിനേത്തുടർന്ന് അന്ത്യോഖ്യാ, ജെറുസലേം എന്നിവിടങ്ങളിലെ പാത്രിയർക്കാസനങ്ങളിൽ ആഭ്യന്തരമായ ചേരിതിരിവ് രൂപപ്പെടുകയും ഇരു വിഭാഗങ്ങളിലും പെട്ട വ്യത്യസ്ത പാത്രിയർക്കീസുമാർ ഒരേസമയം അധികാരം കൈയ്യാളുകയും ചെയ്യുന്ന സ്ഥിതി വന്നു.
പില്ക്കാലത്ത് ഇരു വിഭാഗങ്ങൾ തമ്മിലുണ്ടായ മത്സരങ്ങളുടെ ഫലമായി റോമാ ചക്രവർത്തിമാർ ഏർപ്പെടുത്തിയ ഏകോപിത സംവിധാനം ഒട്ടാകെ തകരാറിലാവുകയും കാൽക്കെദോൻ സൂനഹദോസ് അംഗീകരിച്ച ഗ്രീക്ക്-റോമൻ ഔദ്യോഗിക സഭയും അതിനെ അംഗീകരിക്കാത്ത കൽക്കിദോൻ വിരുദ്ധ സഭകളും പരസ്പരം വേർപെടുകയും ചെയ്തു.
അന്ത്യോക്യൻ പാത്രിയർക്കീസ് സ്ഥാനം അവകാശപ്പെടുന്ന അന്ത്യോക്യൻ ഗ്രീക്ക് ഓർത്തഡോക്സ് സഭയുടെയും സുറിയാനി ഓർത്തഡോക്സ് സഭയുടെയും രൂപീകരണം ഇങ്ങനെയാണ് സംഭവിച്ചത്.
ഇപ്പോഴത്തെ പാത്രിയർക്കീസന്മാർ ഇഗ്നാത്തിയോസ് അപ്രേം ദ്വിതീയൻ - അന്ത്യോഖ്യയുടെയും കിഴക്കൊക്കെയുടെയും പാത്രിയർക്കീസ് എന്ന വിശേഷണം ഉപയോഗിക്കുന്നു.
അന്ത്യോഖ്യൻ ആരാധനാക്രമം ഉപയോഗിക്കുന്നതും ഓറിയന്റൽ ഓർത്തഡോക്സ് സഭാകുടുംബത്തിൽ പെടുന്നതുമായ സുറിയാനി ഓർത്തഡോക്സ് സഭയുടെ പരമാധ്യക്ഷനാണ് ഇദ്ദേഹം.
ദമാസ്കസ് ആണ് ഇദ്ദേഹത്തിന്റെ ആസ്ഥാനം.
യൗസേഫ് അബ്സി - അന്ത്യോഖ്യയുടെയും കിഴക്കൊക്കെയുടെയും അലക്സാൻന്ത്രിയയുടെയും ജറുസലേമിന്റെയും ഗ്രീക്ക് മെൽക്കെറ്റ് പാത്രിയർക്കീസ് എന്ന വിശേഷണം ഉപയോഗിക്കുന്നു.
ബൈസാന്ത്യൻ ആരാധനാക്രമം ഉപയോഗിക്കുന്ന പൗരസ്ത്യ കത്തോലിക്കാ സഭാകുടുംബത്തിൽ ഉൾപ്പെട്ടതും അഗോള കത്തോലിക്കാ സഭയുമായി പൂർണ്ണ സംസർഗ്ഗത്തിലുള്ള മെൽക്കൈറ്റ് ഗ്രീക്ക് കത്തോലിക്ക സഭയുടെ തലവനാണ് ഇദ്ദേഹം.
ഇഗ്നാത്തിയോസ് യൂസഫ് തൃതീയൻ യോനാൻ - അന്ത്യോഖ്യയുടെയും കിഴക്കൊക്കെയുടെയും സുറിയാനി പാത്രിയർക്കീസ് എന്ന വിശേഷണം ഉപയോഗിക്കുന്നു.
അന്ത്യോഖ്യൻ ആരാധനാക്രമം ഉപയോഗിക്കുന്ന പൗരസ്ത്യ കത്തോലിക്കാ സഭാകുടുംബത്തിൽ ഉൾപ്പെട്ടതും അഗോള കത്തോലിക്കാ സഭയുമായി പൂർണ്ണ സംസർഗ്ഗത്തിലുള്ള സുറിയാനി കത്തോലിക്ക സഭയുടെ തലവനാണ് ഇദ്ദേഹം.
ബെയ്റൂട്ടാണ് ഇദ്ദേഹത്തിന്റെ ആസ്ഥാനം.
ബേഷാറാ ബൗത്രോസ് അൽ-റാഹി - മാറോനൈറ്റ് ആരാധനാക്രമം ഉപയോഗിക്കുന്ന പൗരസ്ത്യ കത്തോലിക്കാ സഭാകുടുംബത്തിൽ ഉൾപ്പെട്ടതും അഗോള കത്തോലിക്കാ സഭയുമായി പൂർണ്ണ സംസർഗ്ഗത്തിലുള്ള മാറോനൈറ്റ് കത്തോലിക്ക സഭയുടെ തലവനാണ് ഇദ്ദേഹം.
ജോൺ പത്താമൻ - ബൈസാന്ത്യൻ ആരാധനാക്രമം ഉപയോഗിക്കുന്ന പൗരസ്ത്യ ഓർത്തഡോക്സ് സഭാകുടുംബത്തിൽ ഉൾപ്പെട്ടതുമായ അന്ത്യോഖ്യൻ ഗ്രീക്ക് ഓർത്തഡോക്സ് സഭയുടെ തലവനാണ് ഇദ്ദേഹം.
കേരള-അന്ത്യോഖ്യാ സഭാബന്ധം
കേരളത്തിലെ സുറിയാനി ക്രൈസ്തവരിൽ ഒരു വിഭാഗം നിലവിൽ അന്ത്യോഖ്യാ പാത്രിയർക്കീസിനെ തങ്ങളുടെ പരമാധ്യക്ഷനായി അംഗീകരിച്ചു വരുന്നു.
പതിനാറാം നൂറ്റാണ്ട് വരെ സെലൂക്യാ-ക്ടെസിഫോണിലെ കിഴക്കിന്റെ കാതോലിക്കോസിനെ ആയിരുന്നു കേരളത്തിലെ സുറിയാനി ക്രിസ്ത്യാനികൾ ആദ്ധ്യാത്മിക പരാമാദ്ധ്യക്ഷനായി ഗണിച്ചിരുന്നത്.
എങ്കിലും പതിനാറാം നൂറ്റാണ്ടോടെ റോമിലെ മാർപ്പാപ്പയുടെ ആത്മീയ പരമാചാര്യത്വം അംഗീകരിക്കാൻ തുടങ്ങി.
1599ലെ ഉദയംപേരൂർ സൂനഹദോസിൽ പര്യവസാനിച്ച പോർച്ചുഗീസ് മിഷനറിമാരുടെ ഇടപെടലുകളും കൽദായ കത്തോലിക്കാ സഭയുടെ പ്രവർത്തനവുമാണ് ആണ് ഇതിന് കാരണമായത്.
പോർച്ചുഗീസുകാരുടെ സഭാഭരണത്തിന് മേലുള്ള കടന്നുകയറ്റവും അടിച്ചമർത്തലും സുറിയാനി ക്രിസ്ത്യാനികളുടെ ഇടയിൽ നിന്ന് പ്രതിഷേധത്തിന് കാരണമായി.
ഇതിനേത്തുടർന്ന് 1653ൽ അരങ്ങേറിയ കൂനൻ കുരിശു സത്യത്തിനുശേഷം സുറിയാനി ക്രിസ്ത്യാനികൾ പുത്തങ്കൂറ്റുകാർ , പഴയകൂറ്റുകാർ എന്നീ രണ്ട് വിഭാഗങ്ങളായി തിരിഞ്ഞു.
ഇതിൽ പുത്തങ്കൂറ്റുകാർ 1665ഓടെ അന്ത്യോഖ്യൻ സുറിയാനി ഓർത്തഡോക്സ് സഭയുമായി ബന്ധത്തിലായി.
കാലക്രമേണ സുറിയാനി ഓർത്തഡോക്സ് സഭയുടെ പരമാധ്യക്ഷനായ അന്ത്യോഖ്യാ പാത്രിയർക്കീസിനെ തങ്ങളുടെയും പരമാധ്യക്ഷനായി അംഗീകരിച്ചു തുടങ്ങി.
ഈ വിഭാഗം മലങ്കര യാക്കോബായ സഭ ആയി പരിണമിച്ചു.
പത്തൊമ്പതാം നൂറ്റാണ്ടിൽ ആംഗ്ലിക്കൻ മിഷനറിമാരുടെ സ്വാധീനത്തെ തുടർന്ന് പുത്തങ്കൂർ വിഭാഗത്തിൽ നവീകരണ പ്രസ്ഥാനം ആരംഭിച്ചു.
ഇവർ അന്ത്യോഖ്യാ സുറിയാനി ഓർത്തഡോക്സ് പാത്രിയർക്കീസിന്റെ പരമാധികാരത്തെ എതിർത്തു.
ഇതിനെ തുടർന്ന് മലങ്കര യാക്കോബായ സഭയിൽ രണ്ട് വിഭാഗങ്ങൾ ഉടലെടുത്തു.
ഈ പ്രശ്നം പരിഹരിക്കുന്നതിന് ബ്രിട്ടീഷ് ഗവൺമെന്റിന്റെ ക്ഷണപ്രകാരം അന്നത്തെ അന്ത്യോഖ്യാ പാത്രിയർക്കീസ് ഇഗ്നാത്തിയോസ് പത്രോസ് തൃതീയൻ കേരളത്തിൽ നേരിട്ട് എത്തുകയും മുളന്തുരുത്തിയിൽ സഭയുടെ സുന്നഹദോസ് വിളിച്ചു ചേർക്കുകയും ചെയ്തു.
ഈ സുന്നദോസിൽ അന്ത്യോഖ്യ പാത്രിയർക്കീസിനെ സഭയുടെ പരമാധ്യക്ഷനായി സ്ഥിരീകരിച്ചു.
ഇതോടൊപ്പം നവീകരണ പ്രസ്ഥാനത്തെ പിന്തുണച്ചിരുന്ന അന്നത്തെ മലങ്കര മെത്രാപ്പോലീത്ത പാലക്കുന്നത് മാത്യൂസ് അത്താനാസിയോസിനെ സ്ഥാനഭ്രഷ്ടനാക്കി പുലിക്കോട്ടിൽ ദിവന്നാസിയോസ് ജോസഫ് രണ്ടാമനെ തലസ്ഥാനത്തേക്ക് അവരോധിക്കുകയും ചെയ്തു.
നവീകരണ വിഭാഗവും മാത്യൂസ് മാർ അത്താനാസിയോസും ഇത് അംഗീകരിക്കാൻ തയ്യാറായില്ല അദ്ദേഹം തൻറെ അനന്തരവൻ ആയിരുന്ന തോമസ് അത്താനാസിയോസിനെ തൻറെ പിൻഗാമിയായി നിയോഗിച്ചു.
ഇദ്ദേഹം സഭാ സ്വത്തുക്കളും കേന്ദ്രങ്ങളും പാത്രിയർക്കീസ് പക്ഷത്തിന് വിട്ടുകൊടുക്കാൻ തയ്യാറായില്ല.
ഇത് ഇരുവിഭാഗങ്ങൾക്കും ഇടയിൽ കോടതി വ്യവഹാരങ്ങൾക്ക് കാരണമായി.
തിരുവിതാംകൂർ റോയൽ കോടതി ഇതിൽ പുറപ്പെടുവിച്ച വിധി പാത്രിയർക്കീസ് പക്ഷത്തിന് അനുകൂലമായിരുന്നു.
മലങ്കര സഭയുടെ പരമാധ്യക്ഷൻ ആയി അന്ത്യോഖ്യ പാത്രിയാർക്കീസിനെ കോടതി അംഗീകരിച്ചു.
മലങ്കര മെത്രാപ്പോലീത്തയെ നിയമിക്കുന്നതിനുള്ള അധികാരം പാത്രിയർക്കീസിൽ നിക്ഷിപ്തമാണെന്ന് കോടതി തീർപ്പ് കൽപ്പിച്ചു.
എന്നാൽ സഭയുടെ ഭൗതിക ഭരണാധികാരി മലങ്കര മെത്രാപ്പോലീത്ത ആണെന്നും പ്രഖ്യാപിച്ചു.
ഇതിനെ തുടർന്ന് നവീകരണ വിഭാഗം മാർത്തോമാ സഭ എന്ന പേരിൽ സ്വതന്ത്ര സഭയായി.
പാത്രിയർക്കീസ് പക്ഷം മലങ്കര യാക്കോബായ സഭ അഥവാ മലങ്കര സുറിയാനി ഓർത്തഡോക്സ് സഭ എന്ന പേരിൽ തുടർന്നു.
എന്നാൽ 1912 ൽ ഈ സഭയിലും കലഹം ആരംഭിച്ചു.
അന്നത്തെ അന്ത്യോഖ്യാ പാത്രിയർക്കീസ് ആയിരുന്ന ഇഗ്നാത്തിയോസ് അബ്ദേദ് ആലോഹോ രണ്ടാമൻ മലങ്കര സഭയുടെ ഭൗതിക ഭരണാധികാരം അവകാശപ്പെട്ടു.
ഈ നിലപാട് അന്നത്തെ മലങ്കര മെത്രാപ്പോലീത്ത വട്ടശ്ശേരിൽ ദിവന്നാസിയോസ് ഗീവർഗീസ് എതിർത്തു.
ഇതിനേത്തുടർന്ന് പാത്രിയർക്കീസ് മെത്രാപ്പോലീത്തയെ മുടക്കി.
അതേസമയം വട്ടശ്ശേരിൽ ദിവന്നാസിയോസ് മുൻ പാത്രിയർക്കീസ് ആയ ഇഗ്നാത്തിയോസ് അബ്ദേദ് മിശിഹോയെ കേരളത്തിലേക്ക് ക്ഷണിച്ചുവരുത്തി അദ്ദേഹത്തക്കൊണ്ട് കേരളത്തിൽ കിഴക്കിന്റെ മഫ്രിയോനോ അഥവാ കാതോലിക്കാ സ്ഥാനം സ്ഥാപിപ്പിക്കുകയും ചെയ്തു.
ഈ സംഭവങ്ങൾ സഭയുടെ പിളർപ്പിലേക്ക് നയിച്ചു.
പാത്രിയർക്കീസിനെ അനുകൂലിച്ചവർ മലങ്കര സുറിയാനി ഓർത്തഡോക്സ് സഭ അഥവാ യാക്കോബായ സഭ (ബാവാ കക്ഷി) എന്നും വട്ടശ്ശേരിൽ ദിവന്നാസിയോസിനെ അനുകൂലിച്ചവർ മലങ്കര ഓർത്തഡോക്സ് സുറിയാനി സഭ അഥവാ ഓർത്തഡോക്സ് സഭ (മെത്രാൻ കക്ഷി) എന്നും അറിയപ്പെട്ടു.
രണ്ട് വിഭാഗവും കോടതിയിൽ നീണ്ട നിയമവ്യവഹാരങ്ങൾ നടത്തി.
1958ലും 1995ലും 2017ലും ഈ വിഷയത്തിൽ സുപ്രീം കോടതിയിൽ നിന്നും ഉണ്ടായ  വിധികൾ മെത്രാൻ കക്ഷിക്ക് അനുകൂലമായിരുന്നു.
ഓർത്തഡോക്സ് സഭയുടെ നിലവിലിരിക്കുന്നതും 1934ൽ രൂപീകരിച്ചതുമായ ഭരണഘടന അനുസരിച്ച് അന്ത്യോഖ്യാ പാത്രിയർക്കീസ് ഓർത്തഡോക്സ് സുറിയാനി സഭയുടെ പരമാധ്യക്ഷനും മലങ്കര ഓർത്തഡോക്സ് സുറിയാനി സഭ ഈ സഭയുടെ ഒരു ഭാഗവുമാണ്.
പാത്രിയർക്കീസ് കാതോലിക്കായുടെ മേൽസ്ഥാനി ആണ്.
സുപ്രീം കോടതി വിധിയിലും ഇതേ ക്രമീകരണം ആണ് സ്ഥരീകരിക്കപ്പെട്ടിരിക്കുന്നത്.
എന്നാൽ പ്രായോഗിക തലത്തിൽ പാത്രിയർക്കീസിന് കാര്യമായ പ്രസക്തി ഈ സഭ കല്പിക്കുന്നില്ല.
അതേസമയം യാക്കോബായ സഭയുടെ നിലപാട് അനുസരിച്ച് അന്ത്യോഖ്യാ പാത്രിയർക്കീസ് സഭയുടെ പരമാധികാരിയാണ്.
സഭയുടെ മേൽ സമ്പൂർണ അധികാരം അദ്ദേഹത്തിന് ഉണ്ട്.
കത്തോലിക്കാ സഭയിലെ മാർപ്പാപ്പയുടെ സ്ഥാനവുമായി ഇതിനെ ഇവർ താരതമ്യം ചെയ്യുന്നു.
കേരളത്തിലെ യാക്കോബായ , ഓർത്തഡോക്സ് സഭകൾക്ക് പുറമേ മലങ്കര മാർത്തോമ്മാ സുറിയാനി സഭയും മലങ്കര കത്തോലിക്കസഭയും ആരാധനാക്രമങ്ങളിലും മേൽപ്പട്ടക്കാരുടെ വസ്ത്രധാരണം, നാമകരണം തുടങ്ങിയ സംഗതികളിലും അന്ത്യോഖ്യൻ സ്വാധീനത്തിന് വിധേയരാണ്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്ത്യോഖ്യാ പാത്രിയർക്കീസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ ↑ 1 2 1 2 1 2 1 2 1 2 1 2 1 2 ↑ ↑ ↑ 1 2 ↑ 1 2 1 2 3 1 2 3 4
2011 ഇന്ത്യൻ പ്രീമിയർ ലീഗ് ഇംഗ്ലീഷ് വിലാസം https://ml.wikipedia.org/wiki/2011_Indian_Premier_League
2011 ഇന്ത്യൻ പ്രീമിയർ ലീഗ് അഥവാ ഐ.പി.എൽ. 2011 , ബി.സി.സി.ഐ .
2007-ൽ സൃഷ്ടിച്ച ട്വെന്റി20 ക്രിക്കറ്റ് ലീഗായ ഇന്ത്യൻ പ്രീമിയർ ലീഗിന്റെ നാലാമത്തെ സീസണാണ്.
ഇന്ത്യയിലെ വിവിധ നഗരങ്ങളിലായി  നടന്ന ഈ മത്സരങ്ങളുടെ ഉദ്ഘാടനം ചെന്നൈയിലെ ചെപ്പോക്ക് സ്റ്റേഡിയത്തിൽ നടന്നു.
2011 ഏപ്രിൽ 8 മുതൽ 2011 മേയ് 28 വരെയാണ് മത്സരങ്ങൾ നടന്നത് .
പൂനെ വാരിയേർസ് , കൊച്ചി ടസ്കേഴ്സ് കേരള എന്നീ രണ്ടു ടീമുകൾ കൂടെ ഇത്തവണത്തെ ഐ.പി.എല്ലിൽ പങ്കെടുത്തു.
2011 മേയ് 28-നു് ചെന്നൈയിൽ വെച്ചു നടന്ന ഫൈനലിൽ ബാംഗ്ലൂർ റോയൽ ചാലഞ്ചേഴ്സിനെ 58 റൺസിനു പരാജയപ്പെടുത്തി ചെന്നൈ സൂപ്പർ കിംഗ്സ് ജേതാക്കളായി .
ബാംഗ്ലൂർ റോയൽ ചാലഞ്ചേർസ് കളിക്കാരനായ ക്രിസ് ഗെയ്‌ൽ ഏറ്റവുമധികം റൺസെടുത്ത കളിക്കാരനും, ടൂർണ്ണമെന്റിലെ മികച്ച കളിക്കാരനുമായി .
ഗെയ്‌ൽ 608 റൺസും 8 വിക്കറ്റുകളും നേടി.
മുംബൈ ഇന്ത്യൻസിന്റെ ലസിത്ത് മലിംഗ ഏറ്റവുമധികം വിക്കറ്റെടുത്ത കളിക്കാരനായി .
28 വിക്കറ്റുകളാണ് മലിംഗ നേടിയത്.
ചെന്നൈ, ബാംഗ്ലൂർ, മുംബൈ എന്നീ ടീമുകൾ സെപ്റ്റംബറിൽ നടക്കുന്ന ചാമ്പ്യൻസ് ലീഗിൽ കളിക്കാൻ അർഹത നേടി.
പുതുതായി രണ്ടു ടീമുകൾ കൂടി എത്തിയതോടെ 2011-ലെ ഐ.പി.എൽ മുതൽ ഒരു പുതിയ മത്സരക്രമം ആണു് ഐ.പി.എല്ലിൽ സ്വീകരിച്ചിരിക്കുന്നത്.
ഈ ക്രമപ്രകാരം ആകെ 74 മത്സരങ്ങളാണുണ്ടാകുക.
ഇവിടെ ആകെയുള്ള പത്തു ടീമുകളെ രണ്ടു ഗ്രൂപ്പുകളായി വിഭജിച്ചിരിക്കുന്നു.
Group A Group B ഡെക്കാൺ ചാർജ്ജേഴ്സ് കോൽക്കത്ത നൈറ്റ് റൈഡേഴ്സ് ഡെൽഹി ക്യാപ്പിറ്റൽസ് കൊച്ചി ടസ്കേഴ്സ് കേരള കിങ്സ് XI പഞ്ചാബ് റോയൽ ചലഞ്ചേഴ്സ് ബാംഗളൂർ മുംബൈ ഇന്ത്യൻസ് രാജസ്ഥാൻ റോയൽസ് പൂനെ വാരിയേഴ്സ് ഇന്ത്യ ചെന്നൈ സൂപ്പർകിങ്സ്
ഗ്രൂപ്പ് സ്റ്റേജിൽ ലഭിക്കുന്ന പോയന്റുകൾ താഴെപ്പറയുന്നു: ഫലം പോയന്റുകൾ ജയം 2 പോയന്റ് ഫലമില്ല 1 പോയന്റ് തോൽവി 0 പോയന്റ് വേദികൾ Chennai Mumbai Mohali Kolkata ചെന്നൈ സൂപ്പർകിങ്സ് മുംബൈ ഇന്ത്യൻസ് കിങ്സ് XI പഞ്ചാബ് കോൽക്കത്ത നൈറ്റ് റൈഡേഴ്സ് M. A. Chidambaram Stadium Wankhede Stadium PCA Stadium Eden Gardens Capacity: 50,000 Capacity: 33,000 Capacity: 30,000 Capacity: 90,000 Dharmasala Chennai Mumbai Mohali Kolkata Bangalore Dharamsala Jaipur Navi Mumbai Delhi Hyderabad Indore Kochi Bangalore കിങ്സ് XI പഞ്ചാബ് റോയൽ ചലഞ്ചേഴ്സ് ബാംഗളൂർ HPCA Stadium M. Chinnaswamy Stadium Capacity: 23,000 Capacity: 45,000 Hyderabad Indore ഡെക്കാൺ ചാർജ്ജേഴ്സ് കൊച്ചി ടസ്കേഴ്സ് കേരള Rajiv Gandhi International Cricket Stadium Holkar Cricket Stadium Capacity: 40,000 Capacity: 30,000 Kochi Jaipur Navi Mumbai Delhi കൊച്ചി ടസ്കേഴ്സ് കേരള രാജസ്ഥാൻ റോയൽസ് പൂനെ വാരിയേഴ്സ് ഇന്ത്യ ഡെൽഹി ക്യാപ്പിറ്റൽസ് Jawaharlal Nehru Stadium Sawai Mansingh Stadium DY Patil Stadium Feroz Shah Kotla Capacity: 60,000 Capacity: 30,000 Capacity: 55,000 Capacity: 48,000 ടീമുകളും പോയന്റ് നിലയും 2011 IPL Points Tally Team Grp Pld W L NR Pts NRR റോയൽ ചലഞ്ചേഴ്സ് ബാംഗളൂർ B 14 9 4 1 19 +0.326 ചെന്നൈ സൂപ്പർകിങ്സ് B 14 9 5 0 18 +0.443 മുംബൈ ഇന്ത്യൻസ് A 14 9 5 0 18 +0.040 കോൽക്കത്ത നൈറ്റ് റൈഡേഴ്സ് B 14 8 6 0 16 +0.433 കിങ്സ് XI പഞ്ചാബ് A 14 7 7 0 14 −0.051 രാജസ്ഥാൻ റോയൽസ് B 14 6 7 1 13 −0.691 ഡെക്കാൺ ചാർജ്ജേഴ്സ് A 14 6 8 0 12 +0.222 കൊച്ചി ടസ്കേഴ്സ് കേരള B 14 6 8 0 12 −0.214 പൂനെ വാരിയേഴ്സ് ഇന്ത്യ A 14 4 9 1 9 −0.134 ഡെൽഹി ക്യാപ്പിറ്റൽസ് A 14 4 9 1 9 −0.448
Note : Top four teams will qualify for the Playoffs.
ലീഗിലെ മുന്നേറ്റം Group Matches Playoffs Team 1 2 3 4 5 6 7 8 9 10 11 12 13 14 P Q2 F ചെന്നൈ സൂപ്പർകിങ്സ് 2 2 4 4 4 6 8 10 12 12 14 16 18 18 W W ഡെക്കാൺ ചാർജ്ജേഴ്സ് 0 0 2 2 4 4 6 6 6 6 6 8 10 12 ഡെൽഹി ക്യാപ്പിറ്റൽസ് 0 0 2 2 4 4 4 6 6 8 8 8 8 9 കിങ്സ് XI പഞ്ചാബ് 0 2 4 6 6 6 6 6 6 8 10 12 14 14 കൊച്ചി ടസ്കേഴ്സ് കേരള 0 0 2 4 6 6 6 6 8 10 10 10 12 12 കോൽക്കത്ത നൈറ്റ് റൈഡേഴ്സ് 0 2 4 6 6 6 8 10 12 12 14 14 16 16 L മുംബൈ ഇന്ത്യൻസ് 2 4 4 6 8 10 10 12 14 16 16 16 16 18 W L പൂനെ വാരിയേഴ്സ് ഇന്ത്യ 2 4 4 4 4 4 4 4 4 6 8 8 8 9 രാജസ്ഥാൻ റോയൽസ് 2 4 4 4 5 5 7 9 11 11 11 11 11 13 റോയൽ ചലഞ്ചേഴ്സ് ബാംഗളൂർ 2 2 2 2 3 5 7 9 11 13 15 17 17 19 L W L Note : The total points at the end of each group match are listed.
Team was eliminated in Group stage.